ДО ОБЩИНСКИ СЪВЕТ КАЙНАРДЖА

# Общински съвет Кайнарджа

## 🖂 Ул.”Димитър Дончев” 2 🕿 08679 / 8359, факс 08679 / 8461

**7550 с.Кайнарджа, обл.Силистра**

Проект!

ДОКЛАДНА ЗАПИСКА

От ЛЮБЕН ЖЕКОВ СИВЕВ-КМЕТ НА ОБЩИНА КАЙНАРДЖА

 Относно: промени в Наредбата за овладяване на популацията на безстопанствените кучета на територията на община Кайнарджа, приета с Решение № **261** от протокол № **28** от сесия на Общински съвет Кайнарджа, проведена на **31.05.2013г**.

 Уважаеми Общински съветници,

 Наредбата за овладяване на популацията на безстопанствените кучета на територията на община Кайнарджа, приета с Решение № **261** от протокол № **28** от сесия на Общински съвет Кайнарджа, проведена на **31.05.2013г**..

 Във връзка с протест от Стефка Ганчева-прокурор в Окръжна прокуратура Силистра, с изх. № 561/18 от 27.04.2018 г. е образувано адм. д № 87/2018 г., по описана АС – Силистра, което е насрочено за 27.6.2018г. от 10.30 ч.. Атакувани са следните текстове от Наредбата – чл. 3, чл. 4, ал. 1, т.3, т. 5, т.7, б. „е“ и б. „ж“ и т. 12; чл. 11, ал. 1, т. 6 и чл. 23, ал. 4 в частта относно „упълномощените от него длъжностни лица“.

 Считам, че няма законова пречка да се предприемат промени във въпросната Наредба. Според действащата нормативна уредба и йерархията, която има във Върховна Административна Прокуратура и възможността й за граждански надзор, то очевидно са констатирани пропуски в текстовете на Наредбата за овладяване на популацията на безстопанствените кучета на територията на община Кайнарджа, които следва да бъдат отстранени.

 **Аргументът относно промяната на чл. 3 от Наредбата**, следва да бъде възприет. Действително се касае за противоречие с Закона за защита на животните /ЗЗЖ/. Чл. 3 на Наредбата за овладяване на популацията на безстопанствените кучета на територията на община Кайнарджа, гласи: **Продажбата или дарението на куче на лица, ненавършили 18 годишна възраст, се извършва единствено с нотариално заверена декларация за съгласие от родител или настойник**. Съгласно чл. 11, ал. 1 от Закона за защита на животните /ЗЗЖ/ не се разрешава продажба на животни на лица под 18-годишна възраст без съгласието на родител/настойник. В случая с подзаконовия нормативен акт са поставени по-тежки условия отколкото законоустановените.

 **Следващото несъответствие между Наредбата и националното законодателство касае текстът на** **чл. 4, ал.1, т. 3, предложение 1**, който гласи: **т. 3 –** При навършване на 6 - седмична възраст или в 7 - дневен срок от придобиване на куче над тази възраст, собственикът задължително го регистрира при ветеринарен лекар. При ветеринарната регистрация на кучето – домашен любимец ветеринарният лекар поставя инжектируем транспондер /чип - идентификация/.

Законодателят, в чл. 174, ал. 2 от Закона за ветеринаромедицинската дейност /ЗМВД/ е предвидил при навършване на 4-месечна възраст или в 7-дневен срок от придобиване на куче над тази възраст собственикът регистрира кучето при ветеринарен лекар. Законовата норма е повелителна, поради което и Общинския съвет няма право да въвежда друга възраст за регистрация на кучета.

 **На следващо място**, **в чл. 4, ал. 1, т. 5** от Наредбата се уреждат отношения, според които всеки собственик на куче – домашен любимец в срок до 7 (седем) работни дни след издаване на ветеринарномедицинския паспорт на кучето, подава декларация за притежаване на куче по образец в Община Кайнарджа или в кметството / кметското наместничество по местоживеене, противоречат на разпоредби от по-висок ранг- чл. 37, ал. 1-3 от ЗЗЖ, във връзка с чл. 174, ал. 1-4 от ЗВМД и чл. 117 от Закона за местните данъци и такси /ЗМТД/, с които законодателят е изчерпил предмета на регулиране и мастният орган на власт няма право да натоварва собствениците на кучета със задължения, които по-високият по степен акт възлага на другиму. Ето защо разпоредбата следва да се отмени като незаконосъобразна.

 **Съгласно чл. 4, ал. 1, т.7, б. „е“ и б. „ж“** **от Наредбата**, от заплащане на такса за притежаване на куче се освобождават собствениците на: (е) ловни кучета – удостоверено от собственика с представяне на копие от заверен за текущата година ловен билет, както и копие от регистрационния талон на кучето в ловно-рибарското дружество; (ж) кучета с поставен микрочип само за първата година от неговото регистриране. Не се дължи такса за годината, в която е поставен микрочипа. В случая се касае за противоречие със ЗМТД, където в чл. 116, ал. 2 е предвидено да се освобождават собственици на кучета по чл. 175, ал. 2 от ЗВМД, а именно: кучета на лица с увреждания; служебни кучета в организациите на бюджетна издръжка; кучета, използвани за опитни цели;, кучета, използвани от Българския червен кръст; кастрирани кучета; кучета, които придружават или охраняват селскостопански животни, които се отглеждат в регистриран животновъден обект. Изложеното до тук сочи, че незаконосъобразно е разширено приложното поле на лицата, които се освобождават от такса.

**За това предлагам текстът на Наредбата да бъде съобразен със ЗМТД.**

 **Друг акцент в протеста е свързан с чл. 4, ал. 1, т. 12 от Наредбата, сочещ, че**

при установяване, че собственикът на куче не го е декларирал в съответния срок по реда на настоящия чл. 4, ал. 1, т. 5 от тази наредба и/или има неплатени такси за притежаване на куче за предходни години, същият се санкционира по реда на тази наредба. Нормата противоречи, на норма от по-висок ранг – чл. 127, ал. 2 от ЗМТД, която указва, че не се смята за административно нарушение неплащането в срок на данъци и таксите по този закон. След като законодателят забранява да се въвежда състав на административно нарушение при неплащане на дължимите такси, то текста от наредбата следва де се отмени.

 **Относно чл. 11, ал. 1, т. 6 от Наредбата** прокурорът е отчел, че той противоречи на чл. 173, т. 1 от ЗМВД. Съгласно текста на наредбата- на обществени места собственикът, водачът или стопанинът на куче – домашен любимец е длъжен: т. 6. Да носи със себе си следните регистрационни документи на кучето – домашен любимец: а) Ветеринарномедицински паспорт или копие от него; б) Документ за административна регистрация и платена такса за притежаване на куче за текущата или предходната година, или копие от него. В случая е необходимо да се уеднакви подзаконовата със законовата норма, която в чл. 173, т. 1 от ЗМВД, предвижда, че собствениците на кучета са длъжни:  1. при извеждането на кучетата да носят в себе си ветеринарномедицинския паспорт и да го представят за проверка на общинските и ветеринарномедицинските органи.

 **На последно място, протестът е свързан и с разпоредбата на чл. 23, ал. 4 в частта относно „упълномощените от него длъжностни лица“.** Съгласночл. 23, ал. 4 от Наредбата, въз основа на съставените актове за установени административни нарушения се издават наказателни постановления от кмета на Община Кайнарджа или упълномощени от него длъжностни лица. Налице е противоречие на нормата със ЗМСМА, ЗАНН, ЗМВД и ЗЗЖ. Следва де се има предвид, че кметовете на общини могат да възлагат правата си на наказващи органи на определени от тях длъжностни лица, когато това е предвидено в съответния закон, указ или ПМС. В случая в изброените закони липсва възможност за делегиране на правата на кметове, поради което и текста в частта „упълномощените от него лица“ следва да се отмени.

Във връзка с гореизложеното, предлагам на Общински съвет - Кайнарджа да вземе следното:

 **Р Е Ш Е Н И Е:**

**На основание чл.21, ал.2 от ЗМСМА, Общински съвет Кайнарджа:**

**Приема Изменение в Наредбата за овладяване на популацията на безстопанствените кучета на територията на община Кайнарджа, както следва :**

**Стар текст на чл. 3 на Наредбата** - продажбата или дарението на куче на лица, ненавършили 18 годишна възраст, се извършва единствено с нотариално заверена декларация за съгласие от родител или настойник.

**Нов текст на чл. 3 от Наредбата –** продажбата на куче на лица, ненавършили 18 годишна възраст не се разрешава без съгласието на родител/настойник.

**Стар текст на чл. 4, ал.1, т. 3 от Наредбата –** при навършване на 6 - седмична възраст или в 7 - дневен срок от придобиване на куче над тази възраст, собственикът задължително го регистрира при ветеринарен лекар. При ветеринарната регистрация на кучето – домашен любимец ветеринарният лекар поставя инжектируем транспондер /чип - идентификация

**Нов текст на чл. 4, ал.1, т. 3 от Наредбата –** при навършване при навършване на 4-месечна възраст или в 7-дневен срок от придобиване на куче над тази възраст собственикът регистрира кучето при ветеринарен лекар. При ветеринарната регистрация на кучето – домашен любимец ветеринарният лекар поставя инжектируем транспондер /чип - идентификация

**Стар текст на чл. 4, ал. 1, т. 5** **от Наредбата** - всеки собственик на куче – домашен любимец в срок до 7 (седем) работни дни след издаване на ветеринарномедицинския паспорт на кучето, подава декларация за притежаване на куче по образец в Община Кайнарджа или в кметството / кметското наместничество по местоживеене.

**Нов текст на чл. 4, ал. 1, т. 5 от Наредбата – отменен.**

**Стар текст на чл. 4, ал. 1, т.7, б. „е“ и б. „ж“** **от Наредбата**, от заплащане на такса за притежаване на куче се освобождават собствениците на:

(е) ловни кучета – удостоверено от собственика с представяне на копие от заверен за текущата година ловен билет, както и копие от регистрационния талон на кучето в ловно-рибарското дружество;

(ж) кучета с поставен микрочип само за първата година от неговото регистриране. Не се дължи такса за годината, в която е поставен микрочипа.

**Нов текст на чл. 4, ал. 1, т.7, б. „е“ и б. „ж“** **от Наредбата -** от заплащане на такса за притежаване на куче се освобождават собствениците на:

(е) кучета, които придружават или охраняват селскостопански животни, които се отглеждат в регистриран животновъден обект;

 (ж) – **отменен**.

**Стар текст на чл. 4, ал. 1, т. 12 от Наредбата -** при установяване, че собственикът на куче не го е декларирал в съответния срок по реда на настоящия чл. 4, ал. 1, т. 5 от тази наредба и/или има неплатени такси за притежаване на куче за предходни години, същият се санкционира по реда на тази наредба.

**Нов текст на чл. 4, ал. 1, т. 12 от Наредбата – отменен.**

**Стар текст на чл. 11, ал. 1, т. 6 от Наредбата** - на обществени места собственикът, водачът или стопанинът на куче – домашен любимец е длъжен:

т. 6. Да носи със себе си следните регистрационни документи на кучето – домашен любимец:

а) Ветеринарномедицински паспорт или копие от него;

б) Документ за административна регистрация и платена такса за притежаване на куче за текущата или предходната година, или копие от него.

**Нов текст на чл. 11, ал. 1, т. 6 от Наредбата** - на обществени места собственикът, водачът или стопанинът на куче – домашен любимец е длъжен:

т. 6. Да носи със себе си следните регистрационни документи на кучето – домашен любимец:

а) Ветеринарномедицински паспорт или копие от него;

б) – **отменен.**

**Стар текст на чл. 23, ал. 4** **от Наредбата -** въз основа на съставените актове за установени административни нарушения се издават наказателни постановления от кмета на Община Кайнарджа или упълномощени от него длъжностни лица.

**Нов текст на чл. 23, ал. 4 от Наредбата -** въз основа на съставените актове за установени административни нарушения се издават наказателни постановления от кмета на Община Кайнарджа.

**ВНАСЯ: (П)**

 / ……….. /